ਖੇਤੀ ਕਾਨੂੰਨਾਂ ਖ਼ਿਲਾਫ਼ ਚੱਲ ਰਹੇ ਪ੍ਰਦਰਸ਼ਨਾਂ ਨੂੰ ਇੱਕ ਮਹੀਨਾ ਪੂਰਾ ਹੋਣ ਵਾਲਾ ਹੈ ਪਰ ਇਨ੍ਹਾਂ ਵਿਰੋਧ ਪ੍ਰਦਰਸ਼ਨਾਂ ਵਿੱਚ ਬਿਹਾਰ ਦੇ ਕਿਸਾਨ ਕਿਤੇ ਨਜ਼ਰ ਨਹੀਂ ਆਉਂਦੇ।

ਪਰ ਇਥੋਂ ਦੇ ਕਿਸਾਨ ਐਮਐਸਪੀ ਤੋਂ ਘੱਟ ਮੁੱਲ 'ਤੇ ਆਪਣਾ ਝੋਨਾ ਵੇਚਣ ਲਈ ਮਜ਼ਬੂਰ ਹਨ।

ਮੋਕਰੀ ਪਿੰਡ ਦੇ ਕਿਸਾਨ ਸਿੰਘ ਨੇ ਪਿਛਲੇ ਸਾਲ 400 ਕੁਵਿੰਟਲ ਝੋਨਾ 1350 ਰੁਪਏ ਪ੍ਰਤੀ ਕਵਿੰਟਲ ਦੇ ਭਾਅ ਵੇਚਿਆ। ਜਦੋਂ ਕਿ ਪਿਛਲੇ ਸਾਲ ਸਰਕਾਰ ਵਲੋਂ ਐਮਐਸਪੀ (ਘੱਟੋ ਘੱਟ ਸਮਰਥਨ ਮੁੱਲ) ਤਹਿਤ ਤੈਅ ਕੀਤੀ ਗਈ ਕੀਮਤ 1815 ਰੁਪਏ ਸੀ।

ਇਸ ਵਾਰ ਵੀ ਹਾਲਾਤ ਬਹੁਤੇ ਬਦਲੇ ਨਜ਼ਰ ਨਹੀਂ ਆਉਂਦੇ।

ਇਹ ਵੀ ਪੜ੍ਹੋ:

ਉਨ੍ਹਾਂ ਨੇ ਕਿਹਾ, "ਵਿਰੋਧੀ ਧਿਰ ਦੇ ਰੌਲੇ ਅਤੇ ਦਬਾਅ ਨਾਲ ਚਾਹੇ ਖ਼ਰੀਦ ਕੇਂਦਰ ਖੁੱਲ੍ਹ ਗਏ ਹੋਣ ਪਰ ਕਿਤੇ ਕੋਈ ਖ਼ਰੀਦ ਹਾਲੇ ਤੱਕ ਸ਼ੁਰੂ ਨਹੀਂ ਹੋਈ ਅਤੇ ਐਮਐਸਪੀ 'ਤੇ ਭੁਗਤਾਨ ਮਿਲਣਾ ਤਾਂ ਬਹੁਤ ਦੂਰ ਦੀ ਗੱਲ ਹੈ।"

ਕੌਮੀ ਰਾਜਧਾਨੀ ਦਿੱਲੀ ਦੀਆਂ ਹੱਦਾਂ 'ਤੇ ਡੇਰਾ ਲਾਈ ਕਿਸਾਨਾਂ ਅਤੇ ਸਰਕਾਰ ਦਰਮਿਆਨ ਚੱਲ ਰਹੇ ਵਿਰੋਧ ਨੇ ਐਮਐਸਪੀ ਯਾਨੀ ਘੱਟੋ ਘੱਟ ਸਮਰਥਨ ਮੁੱਲ ਅਤੇ ਏਪੀਐਮਸੀ ਐਕਟ (ਐਗਰੀਕਲਚਰ ਪ੍ਰੋਡਿਊਸ ਮਾਰਕੀਟ ਕਮੇਟੀ ਐਕਟ) ਯਾਨੀ ਖੇਤੀ ਉਪਜ ਅਤੇ ਪਸ਼ੂਧਨ ਬਾਜ਼ਾਰ ਕਮੇਟੀ ਐਕਟ ਵਰਗੇ ਸ਼ਬਦਾਂ ਨੂੰ ਘਰ ਘਰ ਪਹੁੰਚਾ ਦਿੱਤਾ ਹੈ ਪਰ ਏਪੀਐਮਸੀ ਨੂੰ ਬਿਹਾਰ ਵਿੱਚ ਖ਼ਤਮ ਹੋਏ ਤਕਰੀਬਨ 14 ਸਾਲ ਹੋ ਚੁੱਕੇ ਹਨ।

ਬਿਹਾਰ ਦਾ ਵੱਖਰਾ ਮਾਡਲ

ਬਿਹਾਰ ਵਿੱਚ ਇਸ ਦੀ ਜਗ੍ਹਾ ਸਹਿਕਾਰੀ ਕਮੇਟੀਆਂ ਨੂੰ ਪੈਕਸ ਜ਼ਰੀਏ ਫ਼ਸਲ ਖ਼ਰੀਦਣ ਦਾ ਬਦਲ ਮੁਹੱਈਆ ਜ਼ਰੂਰ ਕਰਵਾਇਆ ਗਿਆ ਪਰ ਇਨਾਂ ਕੇਂਦਰਾਂ ਵਿੱਚ ਬਿਹਾਰ ਦੇ ਕਿਸਾਨਾਂ ਦੀ ਫ਼ਸਲ ਦੀ ਸਰਕਾਰੀ ਖ਼ਰੀਦ ਮੁਸ਼ਕਿਲ ਨਾਲ ਹੀ ਹੁੰਦੀ ਹੈ।

ਰੋਹਤਾਸ ਜ਼ਿਲ੍ਹੇ ਦੇ ਨਾਸਰੀਗੰਜ ਬਲਾਕ ਦੇ ਬਰਡੀਹਾ ਪਿੰਡ ਦੇ ਰਹਿਣ ਵਾਲੇ ਉਮੇਸ਼ ਸਿੰਘ ਕੋਲ ਪੰਜ ਵਿੱਘੇ ਜ਼ਮੀਨ ਹੈ।

ਉਹ ਕਹਿੰਦੇ ਹਨ, " ਦੇਖੋ ਕਿਸੇ ਵੀ ਆਮ ਆਦਮੀ ਲਈ ਪੈਕਸ ਵਿੱਚ ਵੇਚਣਾ ਸੰਭਵ ਨਹੀਂ ਹੈ। ਬਹੁਤੇ ਕਿਸਾਨ ਬਾਣੀਏ ਜਾਂ ਵਿਚੋਲੀਏ ਨੂੰ ਆਪਣਾ ਝੋਨਾ ਜਾਂ ਹੋਰ ਅਨਾਜ ਵੇਚਦੇ ਹਨ। ਜਿਵੇਂ ਬੀਤੇ ਸਾਲ ਐਮਐਨਪੀ 1815 ਰੁਪਏ ਸੀ ਪਰ ਮੈਂ 17 ਤੋਂ 18 ਕੁਵਿੰਟਲ ਝੋਨਾ 1300 ਰੁਪਏ ਪ੍ਰਤੀ ਕੁਵਿੰਟਲ ਦੀ ਕੀਮਤ 'ਤੇ ਵੇਚਿਆ, ਹੋਰ ਕਿਸਾਨਾਂ ਨੇ ਤਾਂ 1200 ਰੁਪਏ ਪ੍ਰਤੀ ਕਵਿੰਟਲ ਨੂੰ ਵੀ ਝੋਨਾ ਵੇਚਿਆ। ਹੋਰ ਤਾਂ ਹੋਰ ਕਈ ਵਾਰ ਪੈਸੇ ਮਿਲਣ ਲਈ ਵੀ ਮਹੀਨਿਆਂ ਬੱਧੀ ਉਡੀਕ ਕਰਨੀ ਪੈਂਦੀ ਹੈ।"

ਕਿਸਾਨ ਸੰਘਰਸ਼: ਭਾਗ ਸਿੰਘ ਦੀ ਮੌਤ ਤੋਂ ਬਾਅਦ ਉਨ੍ਹਾਂ ਦਾ ਪਰਿਵਾਰ ਕੀ ਰਿਹਾ ਹੈ?

ਕੈਮੂਰ ਜ਼ਿਲ੍ਹੇ ਦੇ ਰਾਮਗੜ੍ਹ ਤੋਂ ਵਿਧਾਇਕ ਝੋਨਾ ਖ਼ਰੀਦਣ ਦੇ ਮਾਮਲੇ ਵਿੱਚ ਸਵਾਲ ਖੜੇ ਕਰਨ ਵਾਲੇ ਰਾਸ਼ਟਰੀ ਜਨਤਾ ਦਲ ਦੇ ਨੇਤਾ ਸੁਧਾਕਰ ਸਿੰਘ ਕਹਿੰਦੇ ਹਨ, "ਇਸ ਪੂਰੇ ਇਲਾਕੇ ਜਾਂ ਫ਼ਿਰ ਕਹੋ ਕਿ ਪੂਰੇ ਸੂਬੇ ਵਿੱਚ ਝੋਨਾ ਖ਼ਰੀਦ ਵਿੱਚ ਵਿਆਪਕ ਭ੍ਰਿਸ਼ਟਾਚਾਰ ਵੀ ਇੱਕ ਮਸਲਾ ਹੈ ਪਰ ਹਾਲੇ ਅਸੀਂ ਜਲਦ ਤੋਂ ਜਲਦ ਝੋਨੇ ਦੀ ਖ਼ਰੀਦ ਕਰਵਾਉਣ ਲਈ ਅੰਦੋਲਨ ਕਰ ਰਹੇ ਹਾਂ।"

"ਇਸ ਇਲਾਕੇ (ਕੈਮੂਰ, ਰੋਹਤਾਸ, ਬਕਸਰ, ਆਰਾ ਅਤੇ ਔਰੰਗਾਬਾਦ ਸਮੇਤ)... \n\nਉਪਰੋਕਤ ਲੇਖ ਲਈ ਮੈਨੂੰ ਇੱਕ ਵਧੀਆ ਸਿਰਲੇਖ ਦਿਓ।
ਕਿਸਾਨ ਅੰਦੋਲਨ : MSP ਤੋਂ ਘੱਟ ਰੇਟ ਉੱਤੇ ਝੋਨਾ ਵਿਕਣ ਤੋਂ 'ਪ੍ਰੇਸ਼ਾਨ' ਬਿਹਾਰੀ ਕਿਸਾਨ, ਅੰਦੋਲਨ ਵਿਚ ਸ਼ਾਮਲ ਕਿਉਂ ਨਹੀਂ